
ДО
ОБЩИНСКИ СЪВЕТ
ГР. БУРГАС



ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС


Относно: Учредяване право на строеж на „Електроразпределение Юг” ЕАД, за изграждане на трафопост - тип БКТП в общински недвижим имот, представляващ УПИ X в кв. 54 по ПУП-ПРЗ на кв. „Крайморие“, гр. Бургас, съответен на ПИ с идентификатор 07079.30.577 по КККР на гр. Бургас 

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление вх. №70-00-3662/30.04.2025 г. от „Електроразпределение Юг“ ЕАД, с искане за учредяване право на строеж в УПИ X в кв. 54 по влязъл в сила ПУП-ПРЗ на кв. „Крайморие“, гр. Бургас, одобрен с Решение №32/13.04.2009 г. на Общински съвет - Бургас, при условията на чл. 16 от ЗУТ, отреден „За ТП“, съответен на ПИ с идентификатор 07079.30.577 по КККР на гр. Бургас, за изграждане на нов трафопост - тип БКТП (бетонен комплектен трансформаторен пост) 2х800 kVA, със застроена площ 12 кв.м кв.м, ведно със сервитутно право на прилежащата към него зона, с обща площ 65 кв.м, определена по реда на Наредба №16/09.06.2004 г. за сервитутите на енергийните обекти.
Описаният имот е общинска собственост, съгласно чл. 16 от ЗУТ. В одобрения през 2009 г. ПУП-ПРЗ на кв. „Крайморие“ същият е определен като необходима площ за изграждане на обект на техническата инфраструктура и от датата на влизане в сила на плана е собственост на Община Бургас. 
За УПИ X в кв. 54 по ПУП-ПРЗ на кв. „Крайморие“, гр. Бургас, отреден „За ТП“, целият с площ 219 кв.м, при граници: север и изток - УПИ ХI-1384, юг - улична регулация с о.т. 204- о.т. 207, запад - улична регулация с о.т. 204 - о.т. 206, съответен на ПИ с идентификатор 07079.30.577 по КККР на гр. Бургас, целият с площ 218 кв.м, при съседи: 07079.30.1384, 07079.30.1082, е съставен Акт №10693/06.08.2025 г. за публична общинска собственост.
Към искането на „Електроразпределение Юг“ ЕАД  е приложена ситуация на новопредвидения БКТП с нанесен сервитут, която е съгласувана от главния архитект на Община Бургас. Видно от същата БКТП е с размери 2,60 м х 4,40 м и застроена площ 12 кв.м, ведно със сервитутно право на прилежащата към него зона, определена по реда на Наредба №16/09.06.2004 г. за сервитутите на енергийните обекти, с площ 65 кв.м, попадаща изцяло в границите на урегулирания поземлен имот.  
Съгласно чл. 62, ал. 2 от Закона за енергетиката, в полза на лицето, което ще изгражда и експлоатира енергиен обект се учредява възмездно право на строеж върху имот - общинска собственост по реда на Закона за общинската собственост, без търг или конкурс. 
В изпълнение разпоредбата на чл. 41, ал. 2, във връзка с чл. 22, ал. 3 от Закона за общинската собственост, е изготвена оценка от оценител на имоти, вписан в публичния регистър на КНОБ, за пазарната стойност на правото на строеж за изграждане на трафопост (тип БКТП) по описаните параметри, ведно със сервитутното право на прилежащата към съоръжението сервитутна зона в имота, възлизаща в размер общо на 15 320 (петнадесет хиляди триста и двадесет) лева, без ДДС.
Данъчната оценка на правото на строеж в общинския имот по описаните параметри е в размер на 1524,30 лева, а на сервитутното право е в размер на 2144,61 лева.
Предвид изложеното и на основание правомощията ми по чл. 73, ал. 1, от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам на Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 6, ал. 1 и чл. 37, ал. 4, т. 4 от Закона за общинската собственост, чл. 44, ал. 4, т. 3 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, във връзка с чл. 62, ал. 2 от Закона за енергетиката, да вземе следното

Р Е Ш Е Н И Е:

I. Обявява за частна общинска собственост общински недвижим нежилищен имот, актуван с Акт №10693/06.08.2025 г. за публична общинска собственост, представляващ: УПИ Х в кв. 54 по ПУП-ПРЗ на кв. „Крайморие“, гр. Бургас, отреден „За трафопост“, целият с площ 219 кв.м, при граници: север и изток - УПИ ХI-1384, юг - улична регулация с о.т. 204- о.т. 207, запад - улична регулация с о.т. 204 - о.т. 206, съответен на ПИ с идентификатор 07079.30.577 по КККР на гр. Бургас, целият с площ 218 кв.м, при съседи: 07079.30.1384, 07079.30.1082.
II. Да се учреди в полза на „Електроразпределение Юг” ЕАД, ЕИК 115552190, със седалище и адрес на управление: гр. Пловдив, ул. „Христо Г. Данов“ №37, представлявано от членовете на Съвета на директорите –З. Братоев, Й. Гасер и С. Вълчев, възмездно безсрочно право на строеж за изграждане на трафопост - тип БКТП 2х800 kVA, в недвижим имот – частна общинска собственост, представляващ УПИ Х в кв. 54 по ПУП-ПРЗ на кв. „Крайморие“, гр. Бургас, отреден „За трафопост“, целият с площ 219 кв.м, при граници: север и изток - УПИ ХI-1384, юг - улична регулация с о.т. 204- о.т. 207, запад - улична регулация с о.т. 204 - о.т. 206, съответен на ПИ с идентификатор 07079.30.577 по КККР на гр. Бургас, целият с площ 218 кв.м, при съседи: 07079.30.1384, 07079.30.1082, с размери 2,60 м х 4,40 м и застроена площ 12 кв.м, ведно със сервитутно право на прилежащата в имота зона, с площ 65 кв.м, определена по реда на Наредба №16/09.06.2004 г. за сервитутите на енергийните обекти, общо за сумата 15 320 (петнадесет хиляди триста и двадесет) лева, без ДДС, представляваща цената на правото на строеж, ведно с цената на сервитутната зона.
Приложение: Заявление вх. №70-00-3662/30.04.2025 г. в Община Бургас, ведно с приложена ситуация и разпределение; Акт №10693/06.08.2025 г. за публична общинска собственост; Скица №15-1599244-04.09.2025 г., издадена от АГКК; Данъчни оценки изх. №№5202011130 и 5202011131 от 11.09.2025 г., издадени от дирекция МПДТР при Община Бургас; Пазарна оценка от оценител на имоти, вписан в публичния регистър на КНОБ. 

